Diari Oficial de la Generalitat Valenciana


Sumari del DOGV 8496, del 28-02-2019 (2019/1913)

RESOLUCIÓ de 21 de febrer de 2019, del Rectorat, per la qual es convoca la creació d'una borsa de treball temporal del grup A, subgrup A1, de l'escala tècnica superior d'assessorament lingüístic, perfil traductor corrector o traductora correctora (castellà), sector d'administració especial d'aquesta universitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8496

Data del DOGV
:   28-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1913


Data del document
:   21-02-2019

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 21 de febrer de 2019, del Rectorat, per la qual es convoca la creació d'una borsa de treball temporal del grup A, subgrup A1, de l'escala tècnica superior d'assessorament lingüístic, perfil traductor corrector o traductora correctora (castellà), sector d'administració especial d'aquesta universitat. [2019/1913]  
Essent necessari procedir a la creació d'una borsa de treball temporal amb caràcter urgent, per a poder realitzar nomenaments o contractes de caràcter temporal, aquest Rectorat, fent ús de les facultats que té conferides, obri un procés de selecció d'acord amb les següents bases:  
  
  
Bases de la convocatòria  
  
Primera. Normes generals  
1.1. Aquesta convocatòria té per objecte la creació d'una borsa de treball temporal del grup A, subgrup A1, de l'escala tècnica superior d'assessorament lingüístic, perfil traductor corrector o traductora correctora (castellà), sector d'administració especial.  
1.2. Es realitzarà un procés selectiu amb valoració d'una prova, les característiques de la qual seran les que figuren a l'annex I.  
1.3. El temari que ha de regir aquesta prova figura a l'annex III.  
1.4. Aquesta convocatòria es publicarà en el Diari Oficial de la Generalitat Valenciana (DOGV). La resta de resolucions administratives derivades d'aquesta convocatòria es publicaran únicament al tauler oficial d'anuncis electrònics de la UVEG (https://webges.uv.es/uvTaeWeb/), a l'apartat de personal d'administració i serveis, i amb caràcter merament informatiu, a la pàgina web del Servei de RRHH (PAS), l'adreça de la qual és: https://www.uv.es/pas.  
  
Segona. Requisits de les persones aspirants  
2.1. Per a ser admesos o admeses en aquestes proves, les persones aspirants han de reunir els següents requisits:  
2.1.1. Tenir la nacionalitat espanyola o la d'algun altre estat membre de la Unió Europea, o ser nacional d'algun estat en el qual s'aplique la lliure circulació de treballadors o treballadores en virtut de tractats internacionals establerts per la Unió Europea i ratificats per Espanya, en els termes com es troba definida al Tractat constitutiu de la Unió Europea, d'acord amb allò que disposa l'article 57 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i la Llei 10/2010, d'ordenació i gestió de la funció pública valenciana.  
  
Així mateix, hi poden participar els familiars (cònjuges, ascendents o descendents) dels esmentats treballadors o treballadores que complisquen els requisits establerts a la Llei 17/1993, de 23 de desembre, modificada per la Llei 55/1999, de 29 de desembre, i pel Reial decret 800/1995, de 19 de maig.  
2.1.2. Haver complit 16 anys i no haver assolit l'edat de jubilació.  
  
2.1.3. Posseir els requisits exigits per accedir als llocs de treball de l'escala que es convoca, que es troben relacionats a l'annex II.  
  
2.1.4. Posseir la capacitat física i psíquica, necessàries per a exercir les funcions corresponents als llocs als quals es pot accedir a través de la borsa convocada.  
2.1.5. No trobar-s'hi inhabilitat o inhabilitada penalment per a l'exercici de funcions públiques.  
2.1.6. No haver estat separat o separada, mitjançant expedient disciplinari, d'alguna administració o ocupació pública. En cas de tenir la nacionalitat d'un altre estat, la persona ha d'acreditar que no es troba inhabilitada o en una situació equivalent, ni que es troba sotmesa a sanció disciplinària o equivalent que li impedisca l'accés a la funció pública en el seu estat.  
2.2. Els requisits per a l'admissió a aquestes proves recollits a l'apartat 2.1, s'han de posseir en el moment de la finalització del termini de presentació de sol·licituds.  
2.3. En el moment de presentar la sol·licitud, sols s'exigirà una declaració expressa i formal indicant que es reuneixen els requisits establerts a l'annex II. En cas d'aprovar el procés selectiu, els requisits s'hauran d'acreditar quan es constituïsca la borsa provisional.  
  
Tercera. Sol·licituds  
3.1. Qui desitge prendre part en aquestes proves selectives ho haurà de fer constar en la sol·licitud que es troba en aquesta convocatòria com a annex VI. També es podrà accedir a una còpia de la sol·licitud esmentada a través de la pàgina web del Servei de Recursos Humans (PAS), l'adreça de la qual és http://www.uv.es/pas.  
3.2. Les sol·licituds es presentaran per duplicat: una per a la Universitat de València i una per a la persona interessada. Han d'anar dirigides al Rectorat de la Universitat de València.  
3.3. El termini de presentació de sol·licituds serà de 10 dies hàbils comptadors a partir de l'endemà de la publicació d'aquesta convocatòria al Diari Oficial de la Generalitat Valenciana.  
3.4. Presentació de sol·licituds.  
3.4.1 Les sol·licituds es podran presentar a:  
a) El registre d'entrada de la Universitat de València (avinguda Blasco Ibáñez, 13, 46949 València), que es troba obert al públic de dilluns a divendres (horari: de 09.00 a 14.00 h. i de 16.00 a 18.00 h.)  
b) El registre de qualsevol altra administració pública, o les oficines de Correus, en la forma que estableix l'article 38.4 de la Llei 30/199, de 26 de novembre, de règim jurídic de les administracions públiques i del procediment administratiu comú (que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del procediment administratiu comú de las administracions públiques).  
Si es presenta la sol·licitud a una oficina de Correus se farà en sobre obert per a que la sol·licitud siga datada i segellada pel personal de Correus abans de ser certificada. Hi haurà de figurar clarament el nom de l'oficina i la data. De no procedir d'aquesta manera, es considerarà presentada en la data d'entrada al registre general d'aquesta universitat.  
  
Al sobre haurà de constar l'adreça següent: Universitat de València, Servei de Recursos Humans (PAS), avinguda Blasco Ibáñez, número 13, 46352 València.  
3.5. S'ha d'adjuntar a la sol·licitud la documentació següent:  
3.5.1. Una fotocòpia del document nacional d'identitat. Les persones que no tinguen la nacionalitat espanyola, però sí el dret a participar en aquestes proves, han de presentar fotocòpia del document que acredite la seua nacionalitat.  
3.5.2. Resguard de l'ingrés dels drets d'examen o justificant pel qual s'acullen a l'exempció de taxes (apartat 3.7 d'aquesta convocatòria).  
3.6. Els drets d'examen són 15 euros, que s'han d'ingressar al compte corrent del Banc Santander: «Drets d'examen - Universitat de València», número: ES48.3923.1643.54.8517056153.  
  
La falta de pagament de la quantitat indicada com a drets d'examen dins del termini de presentació de sol·licituds es considera incompliment no esmenable i determinarà l'exclusió de les proves de la persona aspirant.  
3.7. D'acord amb el que disposa el text refós de la Llei de taxes de la Generalitat Valenciana, s'aplicaran les següents exempcions o bonificacions en el pagament dels drets d'examen:  
3.7.1. Les persones amb diversitat funcional igual o superior al 33 %. Aquestes persones han de presentar els certificats corresponents que acrediten la condició de persones amb diversitat funcional mitjançant fotocòpia acarada del certificat de la Conselleria de Benestar Social o l'òrgan competent.  
3.7.2. Els membres de famílies nombroses i de famílies monoparentals de categoria especial. Aquestes persones hauran de presentar fotocòpia acarada de la documentació oficial en vigor que acredite l'esmentada condició.  
3.7.3. Las víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos a l'article 9.1 i 9.2 de la Llei 7/2012, de 23 novembre, de la Generalitat, integral contra la violència sobre la dona en l'àmbit de la Comunitat Valenciana.  
3.7.4. Gaudiran d'una bonificació del 50 % d'aquestes taxes els membres de famílies nombroses i famílies monoparentals de categoria general. Aquestes persones hauran de presentar fotocòpia acarada de la documentació oficial en vigor que acredite la condició esmentada.  
La falta de justificació del pagament dels drets d'examen o de l'exempció del pagament, determinarà l'exclusió de la persona aspirant.  
En cap cas la presentació i el pagament a les oficines del banc, suposarà la substitució del tràmit de presentació dins del termini establit i en la forma escaient, de la sol·licitud.  
3.8. Les persones aspirants amb diversitat funcional que desitgen sol·licitar mesures d'adaptació ho hauran d'indicar expressament a l'imprès de sol·licitud; per a fer-ho hauran de marcar-hi la casella corresponent i especificar-hi el tipus de mesura requerida.  
A l'annex IV figura la llista de mesures d'adaptació possibles. Per a que els siga aplicada la mesura d'adaptació corresponent, cal presentar junt amb la sol·licitud, les fotocòpies acarades del certificat del grau de discapacitat i del dictamen tècnic facultatiu expedit per l'òrgan competent.  
Sense la presentació d'aquest últim document no serà possible la concessió de l'adaptació sol·licitada.  
  
Quarta. Admissió de les persones aspirants  
4.1. Una vegada finalitzat aquest termini, es publicarà al tauler d'anuncis oficial de la Universitat i, amb caràcter merament informatiu, a la pàgina web del Servei de Recursos Humans (PAS), la relació de persones admeses i excloses provisionals en el procés de selecció, i s'obrirà un termini de cinc dies hàbils per a l'esmena d'errades, comptadors des del dia següent al de la publicació.  
Conclòs el termini indicat anteriorment es publicarà, pel mateix procediment, la relació definitiva de persones admeses i excloses i les persones incloses seran convocades a la realització de la prova.  
  
4.2. Les persones aspirants que, dins del termini assenyalat, no esmenen els defectes detectats o no al·leguen les omissions, seran definitivament excloses de la participació en aquestes proves.  
4.3. Seran causes d'exclusió:  
- No haver-hi signat la sol·licitud.  
- No haver-hi presentat la fotocòpia del DNI o que siga il·legible.  
- No abonar-hi els drets d'examen o fer-ho fora de termini.  
  
Cinquena. Desenvolupament de las proves selectives  
5.1. L'exercici es realitzarà a les dependències de la Universitat de València, en el lloc, la data i l'hora que s'establisca a la resolució del Rectorat d'aquesta universitat mitjançant la qual s'aprove la llista definitiva de persones admeses i excloses.  
5.2. Les persones aspirants hauran d'acreditar la seua identitat exclusivament mitjançant la presentació del DNI, passaport o carnet de conduir. L'incompliment d'aquest requisit per alguna persona, en determinarà l'exclusió de la realització de la prova.  
Les còpies o fotocòpies d'aquests documents no seran vàlides en cap cas.  
5.3. Les persones aspirants seran convocades per a l'exercici en crida única, i seran excloses aquelles que no hi compareguen. Si la persona arriba al lloc de realització de la prova quan s'hi haja iniciat, o no s'hi presenta, encara que siga per causa justificada, perdrà el seu dret.  
  
Les persones que integren el tribunal i el personal col·laborador no permetran l'accés a les sales on es realitze l'exercici a aquelles persones que no complisquen els requisits anteriors, ni a les que hi compareguen després que s'haja acabat la crida de les persones aspirants convocades.  
  
5.4. Si en qualsevol moment del procés selectiu arriba a coneixement del tribunal que alguna de les persones aspirants no compleix la totalitat dels requisits exigits en aquesta convocatòria, prèvia audiència de la persona interessada, se li requerirà que els acredite. Si la persona no acredita els requisits en el termini de 10 dies hàbils següents a la notificació del requeriment, el tribunal proposarà la seua exclusió de la prova i indicarà les inexactituds o falsedats formulades per la persona aspirant a l'òrgan convocant, qui, després de les verificacions oportunes, dictarà resolució motivada excloent-la de las proves.  
  
5.5. La valoració de la prova s'expressarà amb dos decimals.  
Sisena. Informació i actuacions del tribunal  
6.1. Tota la informació que siga necessari comunicar a les persones aspirants, es publicarà al tauler d'anuncis electrònics oficial de la Universitat i, amb caràcter merament informatiu, a la pàgina web del Servei de RRHH (PAS).  
6.2. Finalitzada la prova del procés selectiu, el tribunal elaborarà una llista amb el nom de les persones que l'hagen superat, per ordre de puntuació.  
En cas d'empat, l'ordre s'establirà de la següent forma:  
1r. Si les persones que han empatat són de diferents sexes, prevaldrà la persona o persones el col·lectiu dels quals estiga infrarrepresentat en l'escala.  
2n. Si totes les persones són del mateix sexe, prevaldrà la persona que tinga diversitat funcional, i entre aquestes la de major percentatge de discapacitat.  
3r. I si es manté l'empat, aquest es dirimirà per sorteig.  
  
Setena. Constitució de la borsa de treball i normes de funcionament  
  
7.1. Finalitzat el procés selectiu es conformarà, amb les persones aspirants que l'hagen superat, una borsa provisional, mitjançant resolució que es publicarà al tauler d'anuncis oficial de la UV, i a la pàgina web del Servei de RRHH (PAS).  
  
7.2. La publicació de la borsa provisional obrirà un termini de 5 dies hàbils per a que les persones interessades acrediten els requisits exigits.  
  
Finalitzat aquest termini, la borsa es constituirà de manera definitiva. S'ha d'acudir a aquesta borsa per a formalitzar els nomenaments o contractes que la Universitat requerisca.  
7.3. La present borsa s'ajustarà en el funcionament a allò que disposa la normativa sobre formació i funcionament de les borses de treball de les diferents escales i categories professionals del PAS, aprovada per Acord del Consell de Govern de la Universitat de València (ACGUV 211/2007, de 19 de desembre, i llurs diverses modificacions), que es troba publicada a la pàgina web, a disposició de les persones interessades.  
  
Huitena. Tribunal  
8.1. La composició del tribunal s'ha d'ajustar al principi d'imparcialitat i professionalitat dels seus membres i tendirà en llur composició a la paritat entre homes i dones, en compliment d'allò establert a l'article 53 de la Llei orgànica 3/2007, de 22 de març, per a la igualtat efectiva de dones i homes; l'article 60.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic i la Llei 10/2010, d'ordenació i gestió de la funció pública valenciana.  
8.2. En aplicació de la base 3.2 de la normativa sobre formació i funcionament de les borses de treball de les diferents escales i categories professionals del PAS (ACGUV 211/2007), el tribunal qualificador estarà compost per 5 membres de la Comunitat Universitària nomenats pel rector o per la rectora.  
El nom dels components s'explicita en l'annex V.  
8.3. El tribunal pot nomenar personal col·laborador, especialista i ajudant, que estarà sempre sota la seua direcció i control directes.  
8.4. Les persones que componen el tribunal, així com el personal col·laborador, especialista i ajudant, s'han d'abstenir d'intervenir-hi en les activitats del tribunal quan es troben en alguna de les circumstàncies previstes en els articles 23 i 24 de la Llei 40/2015, d'1 d'octubre, del règim jurídic del sector públic, o si han realitzat tasques de preparació d'opositors i opositores a proves selectives per al mateix cos o escala en els cinc anys anteriors a la publicació d'aquesta convocatòria.  
  
La presidència podrà sol·licitar-hi a les persones que formen part del tribunal, una declaració expressa de no trobar-s'hi sotmeses a les circumstàncies previstes en els articles esmentats.  
8.5. Per a les comunicacions i la resta d'incidències que hi puguen sorgir, el tribunal tindrà la seua seu al Rectorat de la Universitat de València (avinguda Blasco Ibáñez, 13, 46002 València).  
8.6. Les persones que formen part del tribunal que actue en aquest procés selectiu, han de tenir la categoria que per a aquests casos determina la legislació vigent.  
Novena. Informació respecte de les dades recollides  
9.1. La Universitat de València Estudi General és l'entitat responsable de les dades facilitades pels aspirants en aquest procés. Es tractarà la informació facilitada exclusivament per l'aspirant amb els fins objecte de la convocatòria i, si escau, la posterior gestió del personal de conformitat amb el que disposa la Llei orgànica 6/2001, de 21 de desembre, d'universitats. Totes o part de les dades facilitades seran publicades al Boletín Oficial del Estado i/o al Diari Oficial de la Generalitat Valenciana. Així mateix, aquestes dades es publicaran en el Tauler Oficial de la Universitat de València i se cediran als membres del tribunal per a la resolució de reclamacions plantejades pels aspirants, si n'hi ha.  
  
9.2. Les dades dels aspirants es conservaran indefinidament per al compliment de les finalitats assenyalades, d'acord amb el que disposa la Llei 3/2005, de 15 de juny, d'arxius de la Generalitat Valenciana.  
  
9.3. Els aspirants tenen dret a sol·licitar al responsable del tractament l'accés a les seues dades personals, i la seua rectificació o supressió, o la limitació del seu tractament, o a oposar-se al tractament, així com el dret a la portabilitat de les dades, mitjançant d'un escrit acompanyat de còpia d'un document d'identitat i, si escau, documentació acreditativa de la sol·licitud, dirigit al Delegat de Protecció de Dades en la Universitat de València.  
9.4. La Universitat de València té habilitada una adreça (zldf@bm.bp) Per a qualsevol informació, suggeriment, petició d'exercici de drets i resolució amistosa de controvèrsies en matèria de protecció de dades de caràcter personal, sense perjuí del dret a presentar una reclamació davant l'autoritat de control competent.  
Es poden consultar les nostres polítiques de privacitat http://links.uv.es/qBf2qd6  
  
Desena. Recursos  
Contra aquesta resolució, que esgota la via administrativa, s'hi pot interposar, d'acord amb l'article 123 de la Llei 39/2015, recurs potestatiu de reposició en el termini d'un mes comptador des del dia següent a la publicació davant el mateix òrgan que dictà la resolució, o bé directament interposar-hi el recurs contenciós administratiu en el termini de dos mesos comptadors des del dia següent a la seua publicació davant els òrgans de la jurisdicció contenciosa administrativa de la Comunitat Valenciana.  
Contra els actes del tribunal s'hi pot interposar recurs d'alçada previst en la Llei 39/2015, d'1 d'octubre, del procediment administratiu comú de les administracions públiques.  
Els recursos contenciosos administratius que s'interposen contra aquesta resolució, s'anunciaran al Diari Oficial de la Generalitat Valenciana (DOGV), a l'efecte de citar les possibles persones interessades.  
  
  
València, 21 de febrer de 2019.- La rectora, p. d. (DOGV 09.07.18), el gerent: Juan Vicente Climent Espí.  
  
  
ANNEX I  
Procés selectiu per a la constitució de borsa  
  
El procés selectiu consistirà en una prova que tindrà dues parts, una teòrica i l'altra pràctica, que es desenvoluparan en la mateixa sessió. La teòrica constarà de preguntes a desenvolupar. I la pràctica serà un exercici de correcció editorial.  
La valoració de cada part d'aquest exercici serà de 0 a 10 punts. Per aprovar, caldrà obtenir com a mínim 5 punts en cadascuna de les parts. La puntuació obtinguda de la part teòrica representarà un 30 % de la nota final i la puntuació de la part pràctica un 70 %.  
Finalitzada la prova, el tribunal de selecció publicarà al tauler d'anuncis oficial de la Universitat, i a la pàgina web del Servei de RRHH (PAS), la llista provisional de persones aprovades i concedirà un termini de cinc dies hàbils comptadors a partir del dia següent al de la seua publicació per a que les persones interessades formulen les reclamacions i esmenes que estimen pertinents en relació a la seua puntuació.  
Resoltes les possibles al·legacions i esmenes pel tribunal de selecció i d'acord amb la puntuació total obtinguda, el tribunal conformarà una relació de les persones aspirants seleccionades per ordre de puntuació.   
En cas d'empat, es resoldrà segons el que estableix la base 6.2 d'aquesta convocatòria.  
  
  
  
ANNEX II  
Requisits de les persones aspirants  
  
Les persones que desitgen formar part de la borsa, hauran de complir els següents requisits:  
  
Titulació acadèmica\*: llicenciatura o grau en Filologia Hispànica o titulació equivalent.  
Coneixement de valencià: C1 de valencià.  
  
\* En el cas de titulacions obtingudes a l'estranger, la persona haurà d'estar en possessió de la credencial que n'acredita l'homologació.  
  
  
  
ANNEX III  
Temari  
  
1. La correcció editorial. Definició, límits i tipus.  
2. Els professionals de la correcció. Perfil i funcions.  
3. La correcció en paper i en suport informàtic.  
4. La correcció de textos acadèmics. Tipologies de materials. Particularitats.  
5. Llibres d'estil i normes de presentació d'originals.  
6. Normes internacionals de citació: APA, ISO, MLA, Vancouber, Harvard Style, Chicago i altres. Criteris d'aplicació.  
7. La traducció científica. La correcció d'obres traduïdes.  
8. Eines de consulta i recursos electrònics per a la correcció en castellà.  
9. Usos del llenguatge igualitari en la correcció de textos acadèmics: estratègies i usos.  
10. La interlocució del corrector amb els autors i amb els professionals de l'edició.  
11. Ús de sigles, abreviatures i símbols.  
12. La correcció dels índexs analítics, onomàstics, toponímics o d'altres tipus.  
13. Estatuts de la Universitat de València: estructura, òrgans i serveis de la Universitat de València.  
  
  
  
ANNEX IV  
Mesures d'adaptació  
  
Les mesures d'adaptació que poden sol·licitar les persones discapacitades són les següents:  
1. Eliminació de barreres arquitectòniques i taula adaptada a cadira de rodes.  
2. Ampliació del temps de durada de l'exercici.  
3. Augment de l'amplitud dels caràcters de l'examen, per dificultat de visió.  
4. Necessitat d'intèrpret per causa de sordesa.  
5. Altres. En cas que l'adaptació requerida no figure entre les previstes, indiqueu-ho en un full complementari.  
  
  
  
ANNEX V  
  
Tribunal titular:  
Presidència: Antonio Ariño Villaroya, vicerector de Cultura i Esports de la Universitat de València.  
Secretaria: José Luis Canet Vallés, director del Servei de Publicacions de la Universitat de València.  
Vocals: Elvira Iñigo Greus, assessora lingüística del Servei de Publicacions de la Universitat de València.  
María Teresa Simón Méndez, editora - cap de secció d'Edició del Servei de Publicacions de la Universitat de València.  
Enric Izquierdo i García, editor de l'Institut Interuniversitari de Filologia Valenciana de la Universitat de València.  
  
Tribunal suplent:  
Presidència: Isabel Vázquez Navarro, vicerectora d'Estudis i Política Lingüística de la Universitat de València.  
Secretaria: Victoria García Esteve, directora del Servei de Biblioteques i Documentació de la Universitat de València.  
Vocals: Ferran Fabregat Cosme, cap d'Àrea d'Assessorament Lingüístic del Servei de Política Lingüística de la Universitat de València.  
Rosario Álvarez Reguera, cap del Servei d'Informació i Dinamització d'Estudiants de la Universitat de València.  
Olga Dénia Moreno, periodista de la Universitat de València.